**Известување за изработка на Нацрт – Закон за прогласување на Охридското Езеро за споменик на природата**

1. **Назив на министерството:** Министерство за животна средина и просторно планирање (МЖСПП)

**Проблем:** Во согласност со одредбите на Законот за заштита на природата (Службен весник на Република Македонија бр. 67/04, 14/06, 84/07, 35/10, 47/11, 148/11, 59/12, 13/13, 163/13, 41/14, 146/15, 39/16, 63/16 и 113/18) и (Сл. Весник на РСМ бр. 151/21) а со цел да се добие точна процена за сегашната состојба и да се обезбеди основа за подготовка на Законот за повторно прогласување на Охридското Езеро за заштитено подрачје во категоријата „Споменик на природата“ – категорија III, беше потребно да се изготви Студија за ревалоризација на заштитеното подрачје. Потребната содржина на една ваква студија е дефинирана во Правилникот за содржината на студијата за валоризација или ревалоризација на заштитено подрачје („Службен весник на Република Македонија“ бр. 26/12). Поради своите извонредни вредности, Охридското Езеро како споменик на природата е заштитено со националното законодавство од 1977 година согласно Законот за заштита на природните реткости („Службен весник на СРМ“, бр. 41/73), којшто е вон сила. Охридското Езеро има исклучителна вредност поради своите уникатни природни и културни вредности. Од тие причини Охридското Езеро треба повторно да се прогласи за заштитено подрачје во категоријата „Споменик на природата“ согласно Законот за заштита на природата. Со тоа ќе се овозможи заштита и зачувување на живеалиштата и видовите од национално и европско и светско значење.

Притисоците и заканите врз живеалиштата и видовите, како и врз квалитетот на водата потекнуваат од**:** недостаток на активно управување со заштитеното подрачје; човечко влијание преку туризмот, што предизвикува бројни негативни ефекти; употреба на моторни чамци; несоодветно користење на плажи, што влијае на живеалиштата на крајбрежјето; урбанизацијата; неодржлив и неконтролиран риболов; загадување од урбаните отпадни води (и покрај подобрувањата на самиот колекторски систем во 2019 година), што доведува до еутрофикација на водите. Загадување од промивање на земјоделски производи и ѓубрива, како и цврст отпад, кои доспеваат до езерото преку притоките и доведуваат до еутрофикација; хидроелектрични брани; цврст отпад; климатски промени; алохтони видови.

Заради геоморфолошките и хидролошките карактеристики, исклучителните природни вредности како дел од Светското природно наследство на УНЕСКО и еден од најважните рефугиуми и центри на биолошка разновидност во европски и светски рамки, Охридско езеро треба да се прогласи за заштитено подрачје од III категорија – Споменик на природа, во согласност со одредбите на Законот за заштита на природата и критериумите и стандардите на IUCN.

**Со донесување на Законот за прогласување на Охридското Езеро за споменик на природата ќе се овозможи:**

* зачувување на природната состојба на езерото преку заштита на природните, културните и други вредности како единствена природен феномен во светот;
* спречување на дејствија што можат непосредно или посредно да предизвикаат нарушување на живеалиштата и екосистемите;
* создавање на поволни услови за заштита, зачувување и унапредување на биолошката и пределската разновидност;
* одржливо користење на природните ресурси на начин на кој не се загрозува опстанокот на живеалиштата и видовите.

Донесувањето на Законот е голем исчекор од аспект на спроведување на обврските од националното законодавство, но и исполнување на ЕУ обврските во однос на заштитата на видовите и живеалиштата од европско значење, како и обврските кон меѓународните конвенции од областа на заштитата на природата.

**2**. **Временска рамка за изготвување на актот:**

* **2023 година**

**3. Засегнати страни:**

**1. Органи на државна управа**

* Министерство за животна средина и просторно планирање
* Локална канцеларија за координација на МЖСПП за заштита на реката Дрим
* Министерство за култура
* Министерство за земјоделство шумарство и водостопанство
* Министерство за економија
* Министерство за транспорт и врски
* Министерство за внатрешни работи
* Министерство за одбрана
* Министерство за надворешни работи
* Хидробиолошки Завод Охрид
* Јавна установа национален парк Галичица  
  Секретаријат за законодавство
* Секретаријат за европски прашања
* Управа за културно наследство
* Управа за хидрометеоролошки работи
* Музеј на градот Охрид
* Музеј на градот Струга  
  Други
* Глобално партнерство за водите – медитеранско подрачје
* Фонд за природа Преспа Охрид (PONT)
* Меѓународната унија за заштита на природа, Канцеларија за Источна Европа и Централна Азија (IUCN ECARO)
* Програмата на Обединетите нации за животна средина (УНЕП)
* УНДП – канцеларија Македонија
* Делегација на ЕУ во Северна Македонија
* Официјални меѓународни и прекугранични тела

Македонска православна црква

1. **Единици на локална самоуправа**
   * 1. Општина Охрид
     2. Општина Струга
     3. Општина Дебарца
     4. Совет за развој на Југо-западен плански регион и
     5. ЗЕЛС (Заедница на единици на локална самоуправа).
2. **Јавни претпријатија**
   * 1. Јавно претпријатие Колекторски систем
     2. Јавно претпријатие Про Аква
3. **Агенции**
   * 1. Агенција за промоција и поддршка на туризмот
     2. Агенција за планирање на просторот
     3. Агенција за храна и ветеринарство на Република Северна Македонија
4. **Невладини организации**
   1. ХОТАМ – Асоцијација на хотелиери на Македонија
   2. НАИТМ – Национална асоцијација за дојдовен туризам на Македонија
   3. Здружение „Едриличарски куп“ на Охридско Езеро
   4. Оператори за нуркање во вода
   5. Туристичка асоцијација „Билјана“.
   6. Еколошко друштво Грашница
   7. Екотуризам 2016
   8. Извиднички Одред „Крсте Јон“ Струга
   9. НВО Еко свест
   10. НВО Македонско еколошко друштво
   11. НВО Центар за климатски промени
   12. Движење на екологистите на Македонија
   13. НВО Флоразон
   14. Еколошко здружение на граѓани „Фронт“ 21/42
   15. Граѓанска иницијатива „Охрид SOS“
   16. Македонско биолошко друштво
   17. Црвен крст Охрид и Служба за спасување на планина
   18. Здружение на туристички водичи и придружници на Македонија

**4**. **Начин на вклучување на засегната јавност:**

* Објава на предлог-законот за коментирање на веб страницата на МЖСПП и ЕНЕР
* Јавна расправа
* Барања мислења и состаноци со владини институции, единици на локална самоуправа, и невладиниот сектор.

**5**. **Електронска адреса каде засегнатите страни ќе можат да ја преземат електронската верзија на законот и нацрт Извештајот за ПВР кога ќе бидат објавени:**

www.ener.gov.mk

www.moepp.gov.mk

**6**. **Адреса и/или електронска адреса каде што ќе можат да се достават мислењата, забелешките и сугестиите:**

infoeko@moepp.gov.mk

**7**. **Одговорни лица за контакт во Министерството:**

Билјана Тешева Ѓорѓиевска, Раководител на Сектор за правни и општи работи

Влатко Трпески, Раководител на Сектор за природа